ועדת הכספים, כנסת 18, פרוטוקול מספר 363, 2010-04-14 12:55

משה גפני: דיון מהיר בנושא טיפול נקודתי בעיר בנצרת עילית.

אורי אריאל: נצרת עילית, שהיא עיר המחוז של הגליל, היא עיר יחסית מודרנית שהחלה את דרכה בעקבות הרצון של ראש הממשלה דאז, בן גוריון, ואחרים לפזר את האוכלוסייה בכל רחבי הארץ, לא רק בין גדרה לחדרה.

אורי אריאל: זה דבר שהוא בהסכמה לאומית.

אורי אריאל: כולם תמכו אז וגם תומכים היום.

אורי אריאל: השאלה היא איך מבצעים את זה בפועל ולא נשארים עם הסיסמא הריקה.

אורי אריאל: העיר בשנות ה-90 קפצה מדרגה בכמות האוכלוסייה בעקבות הגעת העלייה מרוסיה.

אורי אריאל: העלייה מאוד איכותית.

אורי אריאל: כמו כל עלייה היא עלייה קשה, כי אנשים שעוזבים את ארץ מולדתם, את העבודה וצריכים ליצור מהתחלה זה דבר קשה.

אורי אריאל: יש בעיר נצרת עילית הרבה אור אבל גם צללים.

אורי אריאל: צריך לטפל בבעיות כדי להמשיך את התנופה של נצרת עילית.

אורי אריאל: הייתי מספר פעמים אצל ראש העיר ובעיר.

אורי אריאל: ביקרתי עם ח"כים, עם אנשי האוצר.

אורי אריאל: יש רצון מאוד גדול של ראש העיר לקדם את הדברים ולעשות שיתופי פעולה רחבים עם כל מי שרוצה לעזור בכנסת, בממשלה ולעזור בגופים חוץ ממשלתיים.

אורי אריאל: השאלה אם להעביר את זה לפסים מעשיים שיוכלו לדרבן את העיר הזאת קדימה.

אורי אריאל: אני רואה 3 מעגלים.

אורי אריאל: יש ציר אחד שהוא מיידי והייתי מגדיר אותו עד פתיחת שנת הלימודים.

אורי אריאל: זמן המעבר הוא בקיץ בהתאם לתחילת שנת הלימודים כי צריך לרשום את הילדים לגנים, לבתי הספר.

אורי אריאל: זה טווח מידי.

אורי אריאל: הדבר השני זה טווח של שנה.

אורי אריאל: אחרי זה יש דברים של שנים, כגון העברת בית הספר הטכני של חיל האוויר מחיפה לנצרת עילית.

אורי אריאל: פיתוחה של נצרת עילית זה פיתוחו של הגליל כולו.

אורי אריאל: מי שירצה יבדוק את תכנית הכבישים ואת מסילות הרכבת כי זה גורם מאוד מעודד.

אורי אריאל: אלה דברים לטווח ארוך.

אורי אריאל: בטווח המיידי אנחנו מנסים, בתיאום מלא עם ראש העיר, לעזור במספר פרויקטים, כמו בהעברת גרעין של כ-30 משפחות צעירות שיעברו לנצרת, הקמת מכינה צבאית, הקמת ישיבת הסדר.

אורי אריאל: דובר על סיוע של כמה מיליוני שקלים.

אורי אריאל: אנחנו בקשר עם האוצר בעניין הזה.

אורי אריאל: אין לנו סיכומים.

אורי אריאל: ההתרשמות שלי היא שיש רצון טוב ויש יכולות לבחון כל דבר לגופו ולראות מה אפשר לעשות בתקציבי המשרדים ומה צריך תוספת.

אורי אריאל: יש מטרה משותפת ורצון טוב שצריך להפוך לעבודה.

אורי אריאל: סעיף שני שהוא לטווח הבינוני זה פיתוח ובינוי של הר יונה ג'.

אורי אריאל: הר יונה ג' זה הר בנצרת עילית שהושקעו בו בעבר כ-150 מיליון שקל בתשתיות.

אורי אריאל: מדובר בסדר גודל של 3100 יחידות דיור.

אורי אריאל: השאלה איך מעבירים אותו לשיווק ואיכלוס.

אורי אריאל: המפתח הוא - אני חושב שזה מקובל גם על מינהל מקרקעי ישראל וגם על משרד האוצר - שצריך ללכת לאיזו שהיא תכנית שתוזיל את העלויות.

אורי אריאל: אפשר לסבסד דרך תשתיות ראשיות, אפשר לסבסד דרך תשתיות בתוך האתר.

אורי אריאל: במגרשים זה לא מקובל.

אורי אריאל: יש דרכים שונות לסבסד כשרוצים.

אורי אריאל: אם נצליח להגיע לתכנית שמסבסדת נוכל למצוא גם למי לשווק.

אורי אריאל: זה שינוי מאוד גדול אם נצליח בשנים הקרובות להביא למצב שהר יונה ג' יתאכלס.

אורי אריאל: זה סדר גודל משמעותי.

אורי אריאל: המצב של נצרת עילית הולך ומסתבך בגלל כניסה של יותר ויותר תושבים מנצרת תחתית.

אורי אריאל: אין שאלה ואין ויכוח שכל אחד יכול לגור איפה שהוא רוצה.

אורי אריאל: לא צריך את האישור שלי.

אורי אריאל: זאת המציאות.

אורי אריאל: מוסכם על נצרת תחתית וגם על נצרת עילית שיש יתרון שכל אחד יגור בסביבתו הטבעית.

אורי אריאל: כדי לפתור את העניין הזה יש חשיבות מיוחדת לשווק קרקעות לבינוי בנצרת תחתית.

אורי אריאל: אם הדבר לא ייעשה בקצב משביע רצון האנשים יחפשו מקומות אחרים.

אורי אריאל: זה יכול להיות בעפולה, בדבורייה, זה יכול להיות בנצרת עילית.

אורי אריאל: אנחנו מבקשים לשווק בהקדם כמות משמעותית.

אורי אריאל: אני לא יודע להגיד מספרים, אבל זה צריך להיות סדר גודל של 600,700 יחידות דיור שיקלו על העומסים.

אורי אריאל: אני מצפה מהוועדה שתמשיך ותעקוב.

אורי אריאל: המעקב הקרוב צריך להיות בטווח של חודשיים, זאת אומרת לפני פתיחת שנת הלימודים.

אמנון כהן: האם היישוב הוגדר על ידי הממשלה כטיפול נקודתי?

ציון פיניאן: הוא לא הוגדר כטיפול נקודתי.

ציון פיניאן: זאת הדרישה שלנו.

אורי אריאל: היה צורך במקרים כמו לוד, עכו ומקומות אחרים שייעשה טיפול נקודתי.

אורי אריאל: ברוב המקרים זה עזר מאוד.

אורי אריאל: זה משהו מרוכז שנותן דחיפה.

אורי אריאל: ממנו העיר צריכה למצוא את דרכיה להתנהל.

אורי אריאל: צריך לעשות את זה לנצרת עילית.

אורי אריאל: אנחנו היינו בקשר עם מנכ"ל רה"מ שאמר שעקרונית הוא מוכן לבחון.

אורי אריאל: הוא הפנה אותנו לגברת מיכל פרנק שמנהלת את אגף תיאום מעקב ובקרה על-מנת להכין תכנית.

אורי אריאל: ישבנו איתה פעם אחת.

אורי אריאל: אנחנו אמורים לשבת איתה עוד כמה שבועות.

אורי אריאל: אנחנו נעשה את זה בתיאום עם העירייה, עם האוצר ועם משרדי הממשלה הנוגעים בדבר.

אורי אריאל: אני חושב שחשוב שהוועדה תחליט שיש טיפול נקודתי, כדי לתת את הדחיפה לנצרת עילית.

אורי אריאל: אחרי זה נצרת עילית תצטרך להסתדר כמו כל יישוב אחר בארץ.

מירי רגב: תודה שהקדשתם זמן לקיום דיון בנושא בירת הגליל.

מירי רגב: כשבן גוריון החליט על הקמת נצרת עילית החזון שלו היה שתהיה עיר יהודית ליד העיר נצרת.

מירי רגב: נוצר מצב שאנחנו הולכים ומאבדים את העיר היהודית הזאת.

מירי רגב: גם מבחינה דמוגרפית אנחנו רואים שיותר ויותר יהודים עוזבים את העיר.

מירי רגב: העיר הזאת נשארת עם יותר ויתר קשישים, עם יותר ויותר אמהות חד הוריות.

מירי רגב: המצב של נצרת עילית מחייב טיפול נקודתי בכל התחומים.

מירי רגב: חבר הכנסת אורי אריאל העלה פה כמה נושאים.

מירי רגב: אני לא הייתי הולכת לפי הסדר הזה.

מירי רגב: אני אשמח אם יהיו מכינות צבאיות, ישיבות הסדר וישיבות תיכוניות, אבל זה לא הכל.

מירי רגב: צריך לעשות את המינון הנכון לגבי בית הספר הטכני, האיכלוס של שכונת הר יונה ג' באוכלוסייה צעירה וחזקה, הטבות המס והמענקים להיי-טק ולתעשייה.

מירי רגב: צריך לשלב בין כל התחומים האלה על מנת להפוך את נצרת עילית לעיר משגשת ופורחת כבירת הגליל.

מירי רגב: אם נמשיך לפעול כמו שפעלנו עד עכשיו אנחנו נאבד את העיר.

מירי רגב: ראובן, אתה ביקרת איתנו בעיר נצרת עילית וראית יחד איתנו את הבעיות בעיר.

מירי רגב: רצון טוב זאת התחלה טובה, אבל צריכה להיות המלצה שלכם לשר האוצר ולמשרדי הממשלה שאנחנו הולכים לטיפול נקודתי של כל המשרדים, שאנחנו שמים סדרי עדיפויות.

מירי רגב: כולנו יודעים שאנחנו נמצאים בבעיית תקציב.

מירי רגב: בואו נשים סדרי עדיפויות ונפרוס את התכנית הזאת ל-5 שנים.

מירי רגב: בואו נראה מה אנחנו משקיעים כממשלה בכל שנה בעיר על מנת להפוך אותה למה שהגדרנו את העיר הזאת כבירת הגליל.

אמנון כהן: הנושא כאוב וחשוב.

אמנון כהן: אני מודה לחבר הכנסת אורי אריאל שביקש את הדיון ושיושב-ראש הוועדה ראה לנכון לשים את זה על סדר היום.

אמנון כהן: אנחנו מחזקים את ידך, אדוני המציע.

אמנון כהן: אנחנו רוצים שתהיה פנייה לממשלה להגדיר את היישוב כטיפול נקודתי.

אמנון כהן: כל מה שאתה כותב כאן אלה דברים שבמסלול הרגיל קשה לטפל בהם.

אמנון כהן: כשהיישוב ייכנס לטיפול נקודתי, יבוא נציג של הממשלה ליישוב ויכין תכנית עבודה יחד עם היישוב - אני לא יכול לדעת מה הצרכים האמיתיים של היישוב מבחינת חינוך, רווחה, פיתוח, תשתית - אז יחליטו אם זה שנה, שנתיים, שלוש.

אמנון כהן: העיקר שהיישוב יקבל חיזוק בשנים הקרובות כדי שיתפתח.

ציון פיניאן: אני לא רוצה לדבר על הטיפול, אני רוצה לדבר על המטופל.

ציון פיניאן: המטופל היא נצרת.

ציון פיניאן: היא הוקמה מצרכים מיוחדים.

ציון פיניאן: זאת עיר מיוחדת.

ציון פיניאן: גם המיקום שלה מיוחד עד כדי כך שמבקר המדינה ביקש להקים שלוחה בנצרת עילית.

ציון פיניאן: אפילו מבקר המדינה ראה את הצורך הזה.

ציון פיניאן: זאת עיר מעורבת שאם לא נטפל בה אנחנו נמצא את עצמנו כמו בלוד, כמו בעכו ואפילו יותר גרוע.

ציון פיניאן: ישנה נהירה לנצרת על-מנת להפוך אותה לעיר לא יהודית.

ציון פיניאן: צריך להיזהר מהנושא הזה.

ציון פיניאן: צריך שההתייחסות לנוצרת תהיה שונה מההתייחסות לערים אחרות.

ציון פיניאן: יבוא ראש העיר טבריה ויגיד שגם הוא רוצה טיפול נקודתי.

ציון פיניאן: צריך לקבל את ההחלטה בגלל המצב של נצרת עילית.

ציון פיניאן: אני פונה לאוצר לקבל החלטה של טיפול נקודתי.

אורי אורבך: החשיבות של נצרת עילית כבר נאמרה פה.

אורי אורבך: זאת דוגמה למקום שבו אי טיפול בבעיה אחת גורם לבעיה אחרת.

אורי אורבך: אם לא נטפל בנצרת, אז אנשים, אפילו בלי כוונות לאומיות כאלו ואחרות, יעברו למקום סמוך.

אורי אורבך: אחת מהדרכים לטפל בנצרת עילית היא להשיג את המטרות היהודיות והציוניות של מדינת ישראל בלמצוא פתרון לשכנה הותיקה יותר שהיא נצרת.

אורי אורבך: זה חלק מאותה חבילה.

אורי אורבך: הערה שנייה קשורה לחיפה.

אורי אורבך: גם בחיפה יש הגירה שלילית.

אורי אורבך: תל אביב נהייתה מאוד חזקה בשנים האחרונות ובעשור האחרון.

אורי אורבך: תל-אביב היא מן מגנט שמושך אליו מהפריפריה המון צעירים.

אורי אורבך: המדינה מעודדת את זה.

אורי אורבך: כשרוצים להעביר בית ספר לשוטרים משפרעם לבית שמש זה אומר שאתה מצופף עוד אוכלוסיה ועוד משפחות ועוד אנשים.

אורי אורבך: כשאת בית המשפט לכלכלה לא רוצים להקים בחיפה אלא בתל-אביב כי שעה נסיעה ברכבת זה כנראה נחשב ליותר מידי, אז זה דבר שמחליש את כל ערי הפריפריה ואת בירות הפריפריה.

אורי אורבך: המדינה צריכה, לפחות לתקופת זמן משמעותית של כמה שנים, להקים כמה עוגנים חדשים - נצרת עילית היא בראשם - וכמה עוגנים להוציא מאזור המרכז ומפריפריית המרכז לפריפריית הצפון והדרום.

אורי אורבך: אם לא נעשה את זה הכל יהיה יותר קשה, כי מקומות עבודה ועוגנים כאלה מביאים אוכלוסייה.

אורי אורבך: זה אתגר מאוד דחוף לשנים הקרובות.

שמעון גפסו: אדוני היושב-ראש, אני רוצה להודות לך שאפשרת לקיים את הדיון.

שמעון גפסו: אני רוצה להודות גם לחברי הכנסת שנמצאים פה.

שמעון גפסו: אני רוצה להודות למציעים המקצועיים שנמצאים פה, לממונה על המחוז, מר ברון, לכל שאר הנציגים ולרואה החשבון שלי יעקב זיצר.

שמעון גפסו: נצרת עילית מורכבת מ-48% עולים משנות ה-90.

שמעון גפסו: אין עוד ישוב במדינת ישראל שיש בו כמות כזאת של עולים.

שמעון גפסו: אלה גם דברים טובים וגם דברים קשים.

שמעון גפסו: המצב הסוציו אקונומי של נצרת עילית היה במשך שנים רבות 5.

שמעון גפסו: לאחרונה הוא עלה לרמה 6, דבר שפוגע מאוד במענקי האיזון של נצרת עילית.

שמעון גפסו: אנחנו כרגע מתמודדים עם בעיות קשות מאוד.

שמעון גפסו: אחת הבעיות המרכזיות זה החינוך.

שמעון גפסו: הבעיה הגדולה ביותר היא עצם העובדה שלפני מספר שנים היה חוק הדיור הממשלתי ואנשים שהיה להם 20,30 אלף שקל בפריפריה קנו בית.

שמעון גפסו: היום נוצר מצב שלאותם אנשים אין כסף לתחזק, לצבוע את הבית, להדביק את הקרמיקה בפנים אבל הם רשומים כבעלי דיור.

שמעון גפסו: יש לנו יותר בעלי דיור בנצרת עילית.

שמעון גפסו: זה דבר שמאוד פוגע.

שמעון גפסו: זאת הפעם הראשונה שלקחנו את הנתונים וקראנו לילד בשמו.

שמעון גפסו: אמרנו שצריך להעלות את נצרת עילית חזרה על הפסים.

שמעון גפסו: לנצרת עילית יש לא מעט הישגים בחינוך.

שמעון גפסו: יש לה בעיית רווחה ובעיות דמוגרפיה קשות מאוד.

שמעון גפסו: אם הדבר הזה לא יטופל עכשיו, קשה לי להאמין שבעשור הבא זה יהיה בר תיקון.

שמעון גפסו: בנצרת עילית יש פי 2 מבוגרים מאשר בממוצע הארצי.

שמעון גפסו: אתמול עבר בהחלטה במועצת העיר שינוי שמה של העיר על מנת לתת לה שם בעל זיקה יהודית, על-מנת שתפסיק להיות עיר בצל של העיר נצרת.

שמעון גפסו: אנחנו מבקשים לחזק את ההתיישבות בנצרת עילית.

שמעון גפסו: אנחנו מאמינים שזה הדבר הנכון כחלק מאסטרטגיה כוללת.

שמעון גפסו: אני חבר ועדה מחוזית.

שמעון גפסו: אני עוזר להתפתחות של הערים השכנות שלנו.

שמעון גפסו: כל בקשה שיש אני מאוד מעודד.

שמעון גפסו: אנחנו מבקשים שהמדינה תסייע בהבאת מפעלי דגל.

שמעון גפסו: יש לנו פוטנציאל להביא מפעלים כמו ש-DELL מחפשים עכשיו, כמו שאינטל מחפשים.

שמעון גפסו: דבר כזה יכול להשאיר את הצעירים שלנו בנצרת עילית.

שמעון גפסו: זה דבר מאוד חשוב.

שמעון גפסו: היום זה הזמן.

יוסי ברון: אני מצטרף לכל מילה שנאמרה פה.

משה גפני: משרד הפנים מסכים לעשות לנצרת עילית טיפול נקודתי?

יוסי ברון: אני מצטרף לכל מה שנאמר.

יוסי ברון: נצרת עילית מתנהלת בצורה טובה, היא מאוזנת כבר כמה וכמה שנים.

יוסי ברון: היא נמצאת כרגע במהלך אסטרטגי עם צמיחה עירונית.

יוסי ברון: היא זקוקה מכל משרדי הממשלה לסדר גודל של 20,25 מיליון שקל.

יוסי ברון: זה כתוצאה מכמה תופעות שהוזכרו פה, כמו ההגירה השלילית, נושא של הגירה לא יהודית.

יוסי ברון: יש בריחה של תושבים שהגיעו לרמה סוציו-אקונומית גבוהה לכיוון עפולה ומקומות אחרים.

יוסי ברון: אוכלוסיית הרווחה שם היא מהגבוהים במדינה.

יוסי ברון: יש שם כ-15 אלף משפחות.

יוסי ברון: כל הדברים האלה זקוקים לסיוע נרחב של משרד הפנים ושל משרדים אחרים.

יוסי ברון: הזכיר פה שמעון שנפלה עליהם מכה שלא כתובה בתורה של קיצוץ במענק האיזון.

יוסי ברון: זה נובע מתופעה של עלייה במדד הסוציו אקונומי.

יוסי ברון: יש משהו פרדוקסאלי, כי מצד אחד העירייה מתקדמת ועולה במדד הסוציו אקונומי, מצד שני היא חוטפת מכה של קיצוץ במענק האיזון.

מירי רגב: זה נושא שמשותף לכמה עיריות.

יוסי ברון: קיצוץ של 11 מיליון בחצי שנה זה משהו שהעירייה לא מסוגלת לספוג ולהיערך לו בתקופה כזאת קצרה.

יוסי ברון: אני חושב שתפקידך, אדוני היושב-ראש, כיושב-ראש ועדת הכספים להיכנס לסוגיה הזאת של העלייה במדד הסוציו-אקונומי שגורמת לקיצוץ במענקי האיזון.

יוסי ברון: צריך לעשות את זה בצורה הדרגתית, צריך לפרוס את זה לתקופה של 5 שנים.

יוסי ברון: גם עכו, גם כרמיאל וגם נצרת עילית לא יכולות להיערך לסוגיה הזאת בתקופה של חצי שנה.

משה גפני: היה דיון אצל שר האוצר יחד עם ראש עיריית תל-אביב, יחד עם ראש עיריית נתניה, יחד עם אנשי אגף התקציבים ומנכ"ל משרד הפנים.

משה גפני: שם דובר על זה שמחזירים חזרה את מענקי האיזון כפי שהיו ב-2009.

משה גפני: מדברים על 2.6 מיליארד, לא על 2.4 מיליארד.

משה גפני: האם כממונה על המחוז אתה עובד לפי 1.8, 2.4 או 2.6?

יוסי ברון: כרגע מה שהועבר מהאוצר זה 2.4.

יוסי ברון: לפי זה אנחנו בונים את התקציבים.

משה גפני: אם אתה מוריד לנצרת עילית אתה מוריד לו משנה שעברה.

משה גפני: מה אתה עושה עם הכסף שהורדת ממנו?

יוסי ברון: הכסף הזה הולך לעיריות אחרות.

יוסי ברון: לא אני קובע.

יוסי ברון: המדד קובע.

יוסי ברון: כתוצאה מירידה אצלו אצל אחרים זה עלה.

משה גפני: לא.

משה גפני: המצב הסוציו-אקונומי נקבע על פי מדדים של חוזק האוכלוסייה וכדומה.

משה גפני: במחוז שלך כולם עלו.

משה גפני: מה עושים עם הכסף?

יוסי ברון: הכסף הזה הולך לרשויות שנמצאות בתכניות הבראה כתוצאה ממצב סוציו-אקונומי נמוך.

משה גפני: מגדילים להם את המענקים?

יוסי ברון: כן.

משה גפני: אצלך במחוז זה קורה?

יוסי ברון: יש רשויות שמענק האיזון גדל אצלם.

משה גפני: אתה יכול לתת לי דוגמה?

ציון פיניאן: גם את טבריה וגם את מגדל העמק הורידו מ-4 ל-5.

ציון פיניאן: נשאר הרבה כסף.

יוסי ברון: רוב הרשויות הערביות הקטנות עלו במענקי האיזון.

יוסי ברון: יש כ-40,45 רשויות מקומיות בתכניות הבראה.

משה גפני: האם במחוז שלך הייתה הפחתה במענקי האיזון ברשויות שהסטטוס שלהן עלה?

יוסי ברון: כן.

יוסי ברון: בעפולה, בנצרת עילית, בכרמיאל.

משה גפני: אתה יכול לתת לי דוגמה של רשויות קטנות או רשויות שקיבלו את הכסף הזה?

יוסי ברון: רוב רובן.

יוסי ברון: יש בין 30 ל-40 רשויות, כמו סחנין, עראבה.

יוסי ברון: אני ממליץ שנצרת עילית תקבל סיוע וטיפול נקודתי.

מירי רגב: האם זה אומר שמשרד הפנים ישים על זה כסף?

יוסי ברון: משרד הפנים ישים על זה כסף במידה וכך יוחלט על ידי הממשלה.

משה גפני: מה עמדת משרד החינוך?

משה דקלו: אם יהיה לנו תקציב אנחנו בהחלט נלך.

משה דקלו: .

אורי אורבך: ואם לא, מה תעשו?

משה גפני: האם המשרד שלך סבור שנצרת עילית מצדיקה החלטה של טיפול נקודתי?

משה דקלו: כן.

משה גפני: למה?

משה דקלו: משום שיש לנו היסטוריה של טיפול נקודתי בנצרת עילית.

משה דקלו: ב-1998 התחלנו ועשינו עבודה טובה בעיר.

משה גפני: מה קרה כתוצאה מזה?

משה דקלו: העיר שודרגה במערכת החינוך.

משה גפני: אתה חושב שגם היום צריך לעשות את זה?

משה דקלו: הטיפול הנקודתי שעשינו ב-11 ישובים ב-1998 עלה יפה.

משה דקלו: אנחנו ממשיכים בעיר לוד עד עצם היום הזה.

משה דקלו: תרומתו של הגרעין התורני בעיר לוד מופלאה.

משה דקלו: העבודה שאנחנו עושים יחד עם תכניות פדגוגיות ותכניות רווחה היא עצומה בעיר לוד.

משה דקלו: לפי מה שמתואר כרגע, העיר נצרת עילית צריכה את הטיפול הנקודתי.

אהובה קרקובר: המשרד טרם גיבש את עמדתו מאחר ובדיון שהיה עם אנשי רשות נצרת עילית ומנהל המחוז נתבקשה הרשות להגיש את כל הדברים שהיא זקוקה להם ומכבידים עליה.

אהובה קרקובר: בהתאם לחומר שנקבל וננתח אנחנו נתייחס ונחזור לוועדה.

אבי פלדמן: המשרד פועל בעיר כמו שהוא פועל בכל המרחב במגוון של תחומים, כמו אזורי תעשייה, עסקים קטנים, הכשרה מקצועית.

משה גפני: מה עמדת המשרד?

אבי פלדמן: למשרד אין תכניות לטיפול נקודתי ברשות כזאת או אחרת.

אבי פלדמן: אנחנו מסתכלים על המרחב כמרחב.

אבי פלדמן: יש תכניות של המשרד לטיפול במרחב.

משה גפני: נניח שיש החלטה על עיר מסוימת שיש בה טיפול נקודתי.

משה גפני: האם למשרד התמ"ת יש דברים מיוחדים שהוא עושה בעיר שיש בה טיפול נקודתי, או שזה גם כן מחוז?

אבי פלדמן: לפני כעשור הייתה סדרה של טיפולים נקודתיים.

אבי פלדמן: היום אין בממשלה כממשלה ולא במשרד התמ"ת.

משה גפני: מה זאת אומרת בממשלה כממשלה?

אבי פלדמן: אין בממשלה טיפול רוחבי.

אבי פלדמן: אין תכניות רוחביות לעיר.

אבי פלדמן: יש במשרד הפנים או במשרד השיכון תכניות משרדיות לטיפול באותה עיר.

אבי פלדמן: אין את זה רוחבי לכל המשרדים.

אבי פלדמן: אין את זה היום.

אבי פלדמן: לו תהיה החלטה כזאת - אני מבין שעובדים על זה מול משרד ראש הממשלה וצריכים לעבוד מול כל אחד מהמשרדים לגבי הצרכים הרלוונטיים והכלים הרלוונטיים – אנחנו נהיה חלק מזה.

מירי רגב: יש אזור תעשייה שאם תתנו שם הטבות.

מירי רגב: .

אבי פלדמן: ההטבות קיימות.

מירי רגב: ההטבות שם מאוד יקרות.

אבי פלדמן: ההטבות קיימות בציפורית כמו באזורי תעשייה אחרים בכל המרחב.

משה גפני: מר ברון, אין יישוב בארץ שיש בו טיפול נקודתי?

יוסי ברון: אצלי במחוז אין.

יוסי ברון: במידה ויוחלט על טיפול נקודתי צריך שתהיה תוספת במענקי האיזון.

סימונה טסטה: משרד השיכון עובד על פי החלטות ממשלה בנושא של הפיתוח.

סימונה טסטה: אנחנו עובדים על פי החלטת ממשלה שמדברת על אחוזי סבסוד.

סימונה טסטה: כדי שנוכל לשנות את הכללים ולתת לעיר נצרת עילית אחוז סבסוד גבוה יותר אנחנו צריכים החלטת ממשלה שמדברת ספציפית על העיר הזאת.

סימונה טסטה: אפילו אם יתנו לנו תקציבים לזה אנחנו עובדים לפי כללים.

סימונה טסטה: אני בהחלט מסכימה שבהר יונה ג' אנחנו נמצאים בגרעון מאוד גדול.

סימונה טסטה: השקענו שם סכום גדול.

סימונה טסטה: לא הצלחנו לשווק.

סימונה טסטה: הייתה כניסה של אוכלוסייה אחרת לאזור.

סימונה טסטה: היה תהליך של אי כדאיות בשיווקים.

סימונה טסטה: אנחנו בהחלט מעודדים תהליך כזה.

סימונה טסטה: מבחינתנו זה נכון.

סימונה טסטה: צריך לעזור להר יונה ג'.

סימונה טסטה: אנחנו בהחלט בעד זה.

סימונה טסטה: צריך להתאים את חוקי המשחק להחלטה כזאת.

סימונה טסטה: בחוקי המשחק הקיימים היום אנחנו לא מסוגלים להעלות את אחוז ההשתתפות.

ראובן קוגן: הסוגיה אם מטפלים בזה כטיפול נקודתי או לוקחים תפישה יותר רחבה של נגב וגליל זאת סוגיה פתוחה.

ראובן קוגן: אני חושב שגם חוק אזורי עדיפות לאומית וגם החלטת ממשלה על אזורי עדיפות לאומית מכוונים יותר את הממשל לפעול בהיבט האזורי, לא בהיבט נקודתי.

ראובן קוגן: בואו בכל זאת נדבר על נצרת עילית כי בכל סצנריו היא תהיה בפנים, בין כשמדובר בטיפול נקודתי ובין כשמדובר בהיבט של פריפריה.

ראובן קוגן: לגבי נצרת נעשתה עבודה .

ראובן קוגן: ב-21 מארס קיבלה הממשלה החלטה לטפל ב-12 ישובים של בני מיעוטים בכל הארץ, כאשר נצרת כלולה בתוכה.

ראובן קוגן: עיקר הטיפול שם הוא טיפול בתחום הנדל"ן.

ראובן קוגן: חלק מהדברים שקשורים היום למעבר אוכלוסייה מנצרת לנצרת עילית קשורים לבנייה בלתי חוקית והיעדר תכניות מפורטות.

ראובן קוגן: תכניות מפורטות זה משהו שהשלטון המקומי צריך להיות שותף לו.

ראובן קוגן: זה הניסיון לבוא ולשווק היום הרבה יותר דירות ממה ששווקו עד היום על קרקע פרטית ועל קרקע של מינהל.

ראובן קוגן: התכנית היא בסביבות 880 מיליון שקל על פני 5 שנים.

ראובן קוגן: פרק הנדל"ן שם הוא כ-300 מיליון שקל.

ראובן קוגן: השלב הראשון בטיפול בנצרת עילית זה גם לטפל בנצרת.

יוסי ברון: נדמה לי שההחלטה הייתה רק לגבי יישובים ערבים.

משה גפני: משרד האוצר בעד טיפול נקודתי?

ראובן קוגן: אני לא בטוח שהטיפול הנקודתי זה הפתרון.

ראובן קוגן: אני כן חושב שצריך לטפל בנצרת עילית.

ראובן קוגן: אתה מדבר על משהו מאוד אינסטרומנטאלי.

ראובן קוגן: לבוא ולהעביר החלטה על טיפול נקודתי זה לא דבר שקיים היום בשום מקום בארץ, למעט אולי עוטף עזה.

ראובן קוגן: לעוטף עזה יש היום סיבה טובה למה היא שונה מכל אזור עדיפות לאומי אחר.

ציון פיניאן: פה מדובר בעוטף נצרת.

ציון פיניאן: תראה מה מסביב.

ראובן קוגן: בואו נפריד בין הסוגיה האינסטרומנטאלית האם טיפול נקודתי או טיפול בנצרת עילית במסגרת הטיפול האזורי.

ראובן קוגן: אני לא חושב שזאת הסוגיה העקרונית כרגע.

משה גפני: מה אתה מציע?

ראובן קוגן: אנחנו נשב עם האנשים בנצרת עילית על הדברים שהם רוצים לקדם בהיבט של קליטת גרעיני התיישבות, בהיבטים אחרים של דיור ובמודלים אחרים שעובדים עליהם במשרד השיכון ובמשרדים אחרים.

ראובן קוגן: אנחנו מנסים להגיע למצב שתהיה העדפה של ערים שהן בבעיה יותר גדולה בפריפריה מערים אחרות.

ראובן קוגן: כך מן הצדק לעשות.

ראובן קוגן: אנחנו עובדים על דברים כאלה.

משה גפני: איזו החלטה היית מקבל אם היית יושב-ראש ועדת הכספים?

משה גפני: כולם פה מסכימים שצריך לתת טיפול נקודתי לנצרת עילית.

ראובן קוגן: הייתי מבקש מהממשלה ומהעירייה לעבוד על תכנית במסגרת אזורית או לא אזורית, ולהביא הצעות לדברים שניתן לעשות בנצרת עילית על מנת לשפר את מצבה כעיר חשובה בגליל.

מירי רגב: הדברים קיימים.

ראובן קוגן: רוב הדברים לא קיימים.

טובה מעוז: ההחלטה הגורפת שהייתה לגליל על ההטבות בהתיישבות רק גרמה נזק לערים כמו נצרת עילית, מפני שאם אותה הטבה יש במרחביה ובנצרת עילית אז אנשים מנצרת עילית מעדיפים לעבור למרחביה.

טובה מעוז: הם לא נשארים בנצרת עילית.

טובה מעוז: מי שיישאר אלו אותן משפחות שאנחנו מנסים להביא להן תגבור.

טובה מעוז: בנצרת עילית עומדת להיפתח השנה כיתה א' אחת.

טובה מעוז: אתם יודעים מה זה בעיר של 50 אלף תושבים כיתה א' אחת?

טובה מעוז: זה מפחיד.

טובה מעוז: זה מה שיהיה מחר.

טובה מעוז: כיתה ב' תהיה חצי, כי האנשים יעברו לקשת, למרחביה.

טובה מעוז: זה מה שמדינת ישראל עושה.

טובה מעוז: זאת בעיה באזור.

טובה מעוז: יש לנו היום טאבה מוכנה לאזור תעשייה עם מכללה.

טובה מעוז: מה אומר המינהל?

טובה מעוז: הם עשו בדיקה ואמרו שהתשתיות יותר יקרות ממה שמשלמים עבור השטח.

טובה מעוז: ירדו מכל הנושא.

טובה מעוז: איך נביא משפחות?

טובה מעוז: מה ניתן להן?

טובה מעוז: ניתן להם את חד ההוריות מנצרת שהעבירו לדירות עמידר?

טובה מעוז: מה נעשה?

טובה מעוז: זה כואב מה שקורה לנו בעיר.

טובה מעוז: היום זה נצרת עילית, מחר זה כרמיאל, מחרתיים טבריה וכן הלאה.

אורי אריאל: פנה אלי ראש המועצה האזורית עמק המעיינות, יורם קרין, והסביר לי שבגלל עיוותים ירד להם בבת אחת סדר גודל מאוד משמעותי.

אורי אריאל: אני לא יודע אם זה דומה לנצרת, אבל משהו מכביד מאוד.

אורי אריאל: הבנתי שמשרד הפנים מצא לזה פתרון.

אורי אריאל: האם אתה יכול להגיד לנו אם אכן כן, ולמה את הפתרון הזה לא נתנו בנצרת עילית?

יוסי ברון: את הפתרון התקציבי של נצרת עילית אפשר יהיה לפתור.

יוסי ברון: נצרת עילית היא עיר יחסית מאוזנת, אין שם בעיות תקציביות.

ציון פיניאן: מענישים אותה בגלל שהיא מאוזנת?

יוסי ברון: לא.

יוסי ברון: אנחנו מייצרים פתרונות במצבים שהעירייה היא גירעונית.

יוסי ברון: פה אין בעיה.

יוסי ברון: אפשר לפתור את הבעיה התקציבית של נצרת עילית.

שמעון גפסו: אני מאוד מעריך את הפנייה שלכם בנושא של הר יונה ג'.

שמעון גפסו: השכונה הזאת שוכנת בין עין מהיל לכפר כנא.

שמעון גפסו: אני לא מתבייש לומר שאני מאוד ציוני בתפיסת עולמי.

שמעון גפסו: אני יודע שזה לא פופולארי היום.

שמעון גפסו: השכונה נועדה להתמקם באזור הזה.

שמעון גפסו: אם נמשיך להשתהות עוד שנה ושנתיים אנחנו נמצא את עצמנו בבג"ץ.

שמעון גפסו: לא רק שמכל ההשקעה שלכם לא תראו שקל, אלא גם נקבל דיירים לא רצויים.

שמעון גפסו: אני מציע למדינת ישראל להתפכח.

שמעון גפסו: שקל שמושקע היום יותר טוב מאלף שקל שיושקעו בתקופה שאין מה לעשות עם הכסף.

שמעון גפסו: זה הזמן להשקיע.

שמעון גפסו: נצרת עילית היא יישוב מיוחד.

שמעון גפסו: עיני כל היישובים מסביב נשואות לנצרת עילית על מנת לראות מה קורה.

שמעון גפסו: הישיבה הזאת גורלית לנצרת עילית.

שמעון גפסו: הרבה מאוד ישובים סביב נצרת עילית רוצים לראות מה קורה בנצרת עילית, אם נצרת עילית תיפול או לא תיפול.

שמעון גפסו: החלום הרטוב של שכננו בנצרת זה לאחד את נצרת עילית ולהפוך אותה לשכונה של נצרת.

שמעון גפסו: זאת גם אחת הסיבות שאנחנו משנים את שמה של נצרת עילית, כדי שגם אם נהיה עמוק בתוך האדמה הדבר הזה לא יקרה.

שמעון גפסו: תדעו שהבעיה הזאת היא לא רק בעיה פרטית שלי – אני בחרתי להיות ראש העיר, אני לא מצטער על כך – אלא בעיה של כל מדינת ישראל.

שמעון גפסו: אנחנו שם גם בשביל לעשות ציונות.

שמעון גפסו: אפשר להגיד את זה, לא צריך להתבייש.

משה גפני: אני ביקרתי בכמה ישובים בצפון, לא רק בנצרת עילית.

משה גפני: המפה של הגליל שניתנה לי על ידי מישהו לא ממפלגות הימין היא מפה מדאיגה.

משה גפני: אם יש החלטה של פיזור אוכלוסייה כך שיגורו ערבים ויהודים בכל מקום, אז זה לא דבר שהולך להתבצע בגליל.

משה גפני: יש שם רק חלק אחד של האוכלוסייה שיגור, חלק אחר לא יגור שם.

משה גפני: זאת תמונת המצב.

משה גפני: זה מה שהולך לקרות.

משה גפני: לכל מדינה נורמאלית יש מדיניות של פיזור אוכלוסין, שיתיישבו פה או שם.

משה גפני: אפילו למדינות שלא נמצאות במצב ביטחוני בעייתי יש מדיניות כזאת.

משה גפני: הם מעודדים, הם מפחיתים, הם מוסיפים.

משה גפני: בשביל זה יש ממשלה.

משה גפני: כרגע לא נראה שעושים משהו, מלבד שמקימים משרד לפיתוח הנגב והגליל.

משה גפני: אנחנו יכולים לקבל החלטה.

משה גפני: אני אוהב להיות פופוליסטי, אבל אני לא תמיד עושה את זה.

משה גפני: לפעמים אני רציני.

משה גפני: אני רוצה לעזור לנצרת עילית.

משה גפני: אם נקבל החלטה על טיפול נקודתי אתם תחזרו לאוצר כי המפתח בידיו, הוא יצחק ויגיד שיש כותרת בעיתון.

משה גפני: אני לא בעד לאשר החלטה על טיפול נקודתי.

משה גפני: כולנו מסכימים שצריך לקבל פה החלטה שונה.

משה גפני: אני מבקש שכשמעבירים מפעל לנצרת עילית לא יקראו לזה טיפול נקודתי.

משה גפני: צריך תכנית כדי להציל את העיר הזאת, כי העיר הזאת תיפול בסופו של דבר ותהפוך להיות שכונה של העיר נצרת.

משה גפני: הממשלה צריכה לקבל באומץ החלטה.

משה גפני: אם רוצים להציל את העיר הזאת צריך להביא מפעל שיהיה מפעל רציני, צריך את מה שאמרתם לגבי משרד השיכון, לגבי משרד החינוך.

משה גפני: אני יודע שמשרד השיכון איננו יכול לסייע בעניין הזה.

משה גפני: היה צריך בזה טיפול הרבה יותר רחב.

משה גפני: דיברתי עם שר הבינוי והשיכון.

משה גפני: היה צריך טיפול של ראש ממשלה, טיפול של שר האוצר.

משה גפני: ההחלטה שלנו היא שהמשרדים הנוגעים בדבר, אם זה משרד התמ"ת, משרד הרווחה, משרד החינוך, משרד הפנים, משרד השיכון, משרד האוצר ומשרד הקליטה ישבו על תכנית שבתוך חודש תובא לוועדת הכספים.

משה גפני: תגידו לנו מה אתם הולכים לעשות.

משה גפני: לגבי הנושא של התקציבים אנחנו נראה.

משה גפני: הוועדה תתכנס.

משה גפני: אני מבקש עד ראש חודש סיון לקבל תוכנית כזאת של המשרדים.

משה גפני: אם התכנית הזאת תהיה טובה נדווח עליה לחברים על-מנת שתצא לדרך.

משה גפני: אם התכנית תהיה שנויה במחלוקת נביא לדיון כאן ונגיד אם צריך לעשות בה שינויים, לא צריך לעשות בה בשינויים.

משה גפני: אנחנו סבורים שמבחינה לאומית צריך טיפול בנצרת עילית.

משה גפני: אנחנו נעזור להם ליישם את זה.

משה גפני: אדוני ראש העיר, אני מודה לך על ההשתתפות.

משה גפני: אני מודה לכולם על הדיון.

משה גפני: תודה רבה לחברי הכנסת המציעים.